kardosdrur/scandi-wiki huggingface dataset:
PISA (elevvurdering)

PISA (engelsk: Programme for International Student Assessment) er et elevvurderingsprogram til måling/undersøgelse af 15-åriges skolemæssige præstationer. PISA er udviklet af OECD i 1997.

Formålet med målingerne/undersøgelserne er at sammenligne skolebørns præstationer og kundskaber over hele verden med hensigt at bruge de opnåede resultater til at forbedre og standardisere nuværende undervisningsmetoder.

De første undersøgelser blev udført i 2000 og vil herefter blive udført hvert tredje år. Hver undersøgelsesrunde er primært afsat til et specifikt undervisningsemne; dog kan andre emner medtages, men bliver vægtet lavere end hovedemnet.

Undersøgelser 
 2000 – 265.000 elever fra 32 lande tog del i den første undersøgelse, hvoraf 28 lande var medlem af OECD. Hovedemnet var evnen til at læse og skrive. Dette emne omfattede 2/3 af spørgsmålene.
 2003 – 275.000 elever fra 49 lande deltog i denne undersøgelse, heraf alle 30 OECD-lande. Hovedemnet var matematik.

Eksterne henvisninger 

 PISA's hjemmeside (dansk) 
 PISA's hjemmeside (engelsk)
 National IQ means transformed from PISA Scores
 Learning for Tomorrow's World: Første resultater fra PISA i 2003
 Finlands LUMA-program 
 A Critical Online Bibliography

Evaluering
Live sådan

Live sådan er Gasolin's sjette album, der udkom i 1976. Den er indspillet i januar 1976 på Gasolin's vinterturné. Sangen "Hva' gør vi nu, lille du" er indspillet i maj 1976 i Sweet Silence Studio i København.

Billeder til coveret er fotograferet af Jørgen Angel.

Spor 
 "Good Time Charlie" [live] (Gasolin'/Gasolin', Skip Malone)
 "Kap Farvel til Umanarssuaq" [live] (Gasolin'/Gasolin')
 "Legenden om Josha og Ming" [live] (Gasolin'/Gasolin')
 "Masser af succes" [live] (Larsen/Larsen, M. Mogensen)
 "Kvinde min" [live] (Larsen/Gasolin', M. Mogensen)
 "Splittergal" [live] (Larsen, Jønsson, Beckerlee)
 "Sjagge" [live] (T. Petersen, Gasolin'/Gasolin', M. Mogensen)
 "Sort, sort, sort" [live] (Trad. Arr.: Kim Larsen)
 "Alla-tin-gala" [live] (Larsen, Gasolin', M. Mogensen)
 "The last Jim" [live] (Larsen, Beckerlee)
 "Medley: Fi-fi-dong/Det var Inga, Katinka og smukke Charley på sin Harley" [live]
 "Rabalderstræde" [live] (Larsen, Jønsson/Gasolin', M. Mogensen)
 "Keep On Knockin´" [live] (Penniman, Williams, Mayes)
 "Refrainet er frit" [live] (Gasolin'/Gasolin', M. Mogensen)
 "Hva' gør vi nu, lille du" (studieoptagelse) (Gasolin'/Gasolin', M. Mogensen)

Ugentlige lister

Referencer 

Album fra 1976
Kulturkanonen
Livealbum med Gasolin'
Efter endnu en dag

Efter endnu en dag er Gasolin's syvende album. Albummet blev udgivet på CBS Records (CBS 81650) den 3. november 1976. Albummet udkom som LP og blev genudgivet på CD i 1991 (Columbia Records) og igen i 2005 på Sony BMG.

Albummet blev udsendt efter Gas 5 og var i forhold til forgængeren langt mere eksperimenterende. Udover mere traditionelle rocksange som "Pilli Villi" og "Pas på svinget i Solrød" var medtaget sange af lidt mere eksperimenterende karakter som eksempelvis "Bella Donna" i dixie-stil, "De gule enker" i vise-stil og "Stenalderjazz", der nærmest lød som et stykke filmmusik med strygere, harpe m.v.

Produktion 
Albummet blev indspilet i august-september 1976 Sweet Silence Studio i København og enkelte numre på Trente Mølle på Sydfyn. 

Albummet blev produceret af englænderen Roy Thomas Baker, der forinden havde produceret en række album for Gasolin'. Teknikere under indspilningerne var Freddy Hansson og Flemming Rasmussen. Albummets cover blev designet af Peder Bundgaard.

Sange 
Al musik på albummet var skrevet af Gasolin' og alle tekster af Gasolin' og Mogens Mogensen med mindre andet er angivet nedenfor.

 "Pilli Villi" 3:24 (musik: Gasolin'/Swing Jørgen Wandorff)
 "Mamma CuCu" 2:30 (tekst: Gasolin'/ Dan Beck / Mick Moloney) 
 "Bella Donna" 2:42
 "Kloden drejer stille rundt" 4:05
 "De gule enker" 1:40
 "Sirenesangen" 4:30
 "Twilight Birds" 3:18 (tekst: Gasolin'/ M. Moloney)
 "Tantes foto" 2:40
 "De fem årstider" 3:20
 "Pas på svinget i Solrød" 2:40 (musik: Gasolin' / S. Steensted)
 "Stenalderjazz" 3.02 (musik: Gasolin', arr.: Palle Mikkelborg)
 "This Is My Life" 3:40 ((tekst: Gasolin'/ Dan Beck / M. Moloney)

Medvirkende 
 Kim Larsen (sang)
 Wili Jønsson (bas)
 Franz Beckerlee (guitar)
 Søren Berlev (trommer)

 Anne Linnet, (kor på "Mama Cucu" og "Twillight Birds")
 Lis Sørensen,  (kor på "Mama Cucu" og "Twillight Birds")
 Fessors Big City Band, på "Bella Donna"
 Palle Mikkelborg (præsenteret som "den femte gas" på coveret) arrangement af blæsere og strygere på "Twillight Birds", "Kloden drejer stille rundt", "De fem årstider", "Stenalderjazz" og "This Is My Life"
 Swing Jørgen, trompet på "De gule enker"
 Birgitte Lindhardt, sang på "This Is My Life"

Modtagelse 
Albummet blev en kommerciel succes. I uge 3 i 1977 opnåede albummet førstepladsen på den danske albumhtliste. 
Formiddagsbladet B.T. medtog albummet på "BT's Hitliste" over Årets album på en 4. plads

Albummet blev det første Gasolin' album, der kom på top 20 listen i Norge, da albummet blev nr. 19 i uge 5 i 1977. I Sverige nåede albummet en plads som nr. 32 på albumhitlisten.

Noter

Eksterne links 
 Omtale på discogs.com 

Album fra 1976
Gasolin'-album
Gør det noget

Gør det noget er Gasolin's ottende album, der udkom i 11. november 1977.

Spor 
 "Det bedste til mig og mine venner" (Gasolin'/Gasolin', M. Mogensen)
 "Smukke Møller" (Gasolin'/Gasolin', M. Mogensen)
 "Jumbo nummer nul" (Gasolin'/Gasolin', M. Mogensen)
 "December i New York" (Gasolin'/Gasolin', M. Mogensen)
 "Place Sct. Michelle" (Gasolin'/Gasolin', M. Mogensen)
 "Strengelegen" (Gasolin')
 "Get On The Train" (Gasolin'/Gasolin', O. Ahlstrup, M. Mogensen)
 "Kattemor" (Gasolin'/Gasolin', M. Mogensen)
 "Bob-shi-bam" (Gasolin'/Gasolin', M. Parkvist, M. Mogensen)
 "Længes hjem" (Gasolin'/Gasolin', M. Mogensen)
 "Gør det noget" (Gasolin'/Gasolin', M. Mogensen)
 "Kina rock" (Gasolin')

Kilder

Album fra 1977
Gasolin'-album
Killin' Time

Killin' Time er Gasolin's niende album, der udkom i sommer 1978.

Spor 
 "Girl You Got Me Lonely" (Gasolin'-Lars Sørensen/Lemberg)
 "Closer" (Gasolin'-Lemberg)
 "Jailbait" (Steven Lemberg)
 "Let It Flow" (Gasolin'-Wen Dorf/Lemberg)
 "Snow Queen" (Steven Lemberg)
 "Killin' Time" (Gasolin'/Lemberg)
 "In The Wings" (Gasolin'/Lemberg)
 "Highschool" (Steven Lemberg)
 "Stop" (Gasolin'/Lemberg)
 "Sing My Song" (Gasolin'/Lemberg)
 "Magic Garden" (Gasolin'/Lemberg)

Kilder

Album fra 1978
Gasolin'-album
Gøglernes aften (album)

Gøglernes aften (Live i Skandinavien) er Gasolin's tiende album, der udkom i 1978.

"Dråben" er mere kendt som "Som et strejf af en dråbe".

Spor 
 "Stakkels Jim" (Tekst: Gasolin', M. Mogensen. Musik: traditionel)
 "Get On The Train" (Tekst: Gasolin', O. Ahlstrup, M. Mogensen. Musik: Gasolin')
 "Det bedste til mig og mine venner" (Tekst: Gasolin', M. Mogensen. Musik: Gasolin')
 "This Is My Life" (Tekst: D. Beck, Gasolin', M. Moloney. Musik: Gasolin')
 "Jumbo nummer nul" (Tekst: Gasolin', M. Mogensen. Musik: Gasolin')
 "Strengelegen" (Tekst og musik: Gasolin')
 "Hva' gør vi nu, lille du" (Tekst: Gasolin', M. Mogensen. Musik: Gasolin')
 "Rabalderstræde" (Tekst: Gasolin', M. Mogensen. Musik: Larsen, Jønsson)
 "Dråben" (Tekst: Gasolin'. Musik: Larsen)

Lp'en er udgivet i farverne sort, gul, rød og blå vinyl. Den sorte er mest almindelig. De andre farver er i høj kurs på grund af deres sjældenhed.

Referencer 

Album fra 1978
Livealbum med Gasolin'
Poetry Slam Cph.

Poetry Slam Cph. (PSC) er navnet på foreningen bag en litterær oplæsningsscene for poetry slam i København.
PSC har siden stiftelsen i september 2004 arrangeret oplæsninger i digt-konkurrenceformen poetry slam på Ideal Bar i Vega på Vesterbro.

Foreningen bestod oprindelig af Frederik Bjerre Andersen, Claus Ankersen, Nicolas Jespersen, Caspar Berg og Alan Hammerlund. Berg og Hammerlund forlod arrangørgruppen i foråret 2005, og Jacob Hallgren og Lasse Thorning overtog deres pladser. Senere trådte Frederik Bjerre Andersen ud af arrangørgruppen og afløstes af Thorkil Jacobsen.
Medstifteren Claus Ankersen er således nu den eneste som har været med fra starten.

Foruden et månedligt arrangementer på Ideal Bar er PSC også aktiv på undervisningsinstitutioner og med egne shows.

Foreningen er opløst

Ekstern Link 
 Poetry Slam Cph.s hjemmeside 

Foreninger fra Danmark
Etableret i 2004
Deadline

Deadline kan henvise til flere artikler:

 Deadline (film fra 1971) − en dansk film fra 1971
 Deadline (eksperimentalfilm) – dansk eksperimentalfilm fra 1994 instrueret af Karsten Andersen
 Deadline (film fra 1997) – dansk kortfilm fra 1997 instrueret af Esben Høilund Carlsen
 Deadline (film fra 2005) – dansk kortfilm fra 2005 instrueret af Emma Balcazar
 Deadline Games − et dansk computerspilsfirma
 Deadline (tidspunkt) – et tidspunkt, hvor en opgave skal være afsluttet
 Deadline (tv-program) – en nyhedsudsendelse på tv-kanalen DR2
 Deadline Hollywood - et amerikansk online magasin
Frist

En tidsfrist, frist, tidsgrænse eller deadline er det tidspunkt, hvor en opgave skal være afsluttet.

Tidsfrist anvendes fx også indenfor jura.

Udtrykket deadline bruges især inden for journalistik, hvor det kan være det tidspunkt, 
 journalisten skal aflevere sin artikel til redaktionssekretariatet, og 
 hele avisen skal afleveres til trykning.

Se også 

Journalistik
Planlægning
Lyrikkanonen

Lyrikkanonen er et dansk digterfællesskab, etableret 2003. Fra 2005 lanceret under navnet Andersen & Nielsens Lyrikkanon.

Lyrikkanonen har stået bag 14 shows på spillestedet Stengade 30 under navnet Lyrikkanonens Vild West Bøffel Sjow. Arrangementerne blev gæstet af musikere som Kenneth Thordal, Tobias Trier, Olesen-Olesen og Tue West og forfattere som Lars Bukdahl, Naja Marie Aidt, Peter Poulsen og Marianne Larsen.

På Roskilde Festivalen 2004 og 2005 optrådte Lyrikkanonen i Spoken Word-teltet. Digterfællesskabet har desuden optrådt i den københavnske metro, til fejringen af 200-året for H.C. Andersens fødsel og Dan Turèlls 60-årsdag, samt på en lang række uddannelsesinstitutioner. 

Lyrikkanonens besætningen har gennem tiden været skiftende. Gruppen bestod fra starten af Frederik Bjerre Andersen, Claus Høxbroe, Cecilie Barner Mathiasen, Karin Toft og Mads Jarler. Toft udtrådte af digterfællesskabet i midten af 2003, og i hendes sted blev Jonathan Nielsen en del af kvintetten. I foråret 2004 forlod Jarler Lyrikkanonen og gav dermed plads til digteren Anita Egelund.
 
Siden sommeren 2005 har Lyrikkanonen fungeret som duo, bestående af Frederik Bjerre Andersen og Jonathan Nielsen, under navnet Andersen & Nielsens Lyrikkanon

Eksterne links
 Lyrikkanonens hjemmeside 
 99 Linier 

Poesi
Digtere
Etableret i 2003
Rabalderstræde Forever

Rabalderstræde Forever er et opsamlingsalbum med musik fra hele Gasolin's karriere. Det udkom i 1991.

Spor 
 "Langebro"
 "På banen (Derudaf)"
 "Det var Inga, Katinka og smukke Charley på sin Harley"
 "Se din by fra tårnets top"
 "Kap Farvel til Umanarssuaq"
 "Rabalderstræde"
 "Kvinde min"
 "Pilli Villi"
 "Stakkels Jim"
 "Længes hjem"
 "Sirenesangen"
 "Kloden drejer stille rundt"
 "Pas på svinget i Solrød"
 "U-lu-la-lu"
 "Masser af succes"
 "Get On The Train"
 "Strengelegen"
 "Hva' gør vi nu, lille du"
 "Jumbo nummer nul"
 "Det bedste til mig og mine venner"
 "Som et strejf af en dråbe"

Kilder 

Opsamlingsalbum fra 1991
Opsamlingsalbum med Gasolin'
Derudaf Forever

Derudaf Forever er et album med liveoptagelser med Gasolin', optaget i 1976 og 1978. Albummet udkom i 1993.

Spor 
 "Kina rock" [live]
 "Nanna" [live]
 "Smukke Linda" [live]
 "Det bedste til mig og mine venner" [live]
 "Get On The Train" [live]
 "Hva' gør vi nu, lille du" [live]
 "1975" [live]
 "Pas på svinget i Solrød" [live]
 "På banen (Derudaf)" [live]
 "Jumbo nummer nul" [live]
 "December i New York" [live]
 "Kattemor" [live]
 "Kloden drejer stille rundt" [live]
 "Girl You Got Me Lonely" [live]
 "Fi-fi dong" [live]
 "Strengelegen" [live]
 "Refrainet er frit" [live]
 "Som et strejf af en dråbe" [live]

Kilder

Opsamlingsalbum fra 1993
Livealbum fra 1993
Livealbum med Gasolin'
Opsamlingsalbum med Gasolin'
Pulverheks

En pulverheks er traditionelt en kone eller heks, der tilbereder magiske pulvere. Ordet bruges også nedsættende om en arrig, umedgørlig kvinde.

Ordet er også blevet brugt om den defektrice eller apoteksmedhjælper, der var ekspert i dosering af pulverkapsler på tidligere tiders apoteker.

Eksterne kilder/henvisninger
Den Danske Ordbog
Ordbog over det danske Sprog
Pulverhekse, artikel på Helse.dk

Farmakologi
Stillingsbetegnelser inden for sundhed
Titler
Apoteksvæsen
Blåkrog

Blåkrog (tysk: Blaukrug) ligger i Sønderjylland og er en bebyggelse bestående af to landsbyer Neder Blåkrog og Over Blåkrog ved Als Sund. Landsbyerne består af 5-10 ejendomme og med en afstand på 50 meter kaldes de ofte under ét "Blåkrog". De ligger midt imellem de større byer Aabenraa og Sønderborg. Blåkrog befinder sig i Aabenraa Kommune og hører til Region Syddanmark.

Christoffer Wilhelm Eckersberg 
Guldaldermaleren Christoffer Wilhelm Eckersberg blev i 1783 født i Neder Blåkrog. Her boede han indtil 1786, hvor han med familien flyttede til nabobyen Blans, 3 kilometer sydøst for Blåkrog. Området omkring Blåkrog og Blans inspirerede ham til sine første billeder. Ud for den gamle kro i Neder Blåkrog er der rejst en mindesten, og på hans barndomshjem i Blans sidder en mindetavle "for den danske malerkunsts fader".

Tidligere tilhørte Blåkrog Varnæs Sogn i Lundtoft Kommune. Nu grænser den op til Sønderborg Kommune.

Lokaliteter i Aabenraa Kommune
Lokaliteter i Sønderjylland (under den danske stat)
Givskud Zoo

Givskud Zoo (oprindeligt Løveparken Givskud ) er en zoologisk have og safaripark beliggende ved Givskud, 20 km nordvest for Vejle. Givskud Zoo blev grundlagt af Jacob Hansen, og åbnede den 12. august 1969. I 2002 blev Richard Østerballe direktør.

Safaripark 
Givskud Zoo begyndte som en løvepark, hvor man i egen bil kørte i kortege rundt blandt løverne, men allerede i 1970 ankom de første andre dyr, bl.a. elefanter og vandbøfler. Allerede den første sæson blev løveparken besøgt af mere end 200.000 gæster, og i dag bliver parken besøgt af op mod 400.000 gæster årligt. I 2011 var Givskud Zoo den 20. mest besøgte turistattraktion i Danmark med et besøgstal på 326.815 personer Givskud Zoo ejer knap 120 hektar, hvoraf ca. halvdelen i dag bruges til dyreparken (fremtidsplaner inkluderer den resterende halvdel).

Givskud Zoos er primært en safaripark, hvor man i egen bil kører gennem parkens store anlæg, hvor flere forskellige dyr går sammen. Undervejs gennem parken er flere parkeringspladser, hvor man kan parkere bilen og gå rundt og betragte på dyrene. Nogle af de mest kendte og populære dyr i parken er elefanter, næsehorn, løver, giraffer, gorillaer og brasilianske kæmpeoddere. Parken huser også Danmarks største dinosaurpark.

Gorillaer 

Givskud Zoo overtog i 1998 København Zoos gorillaer, og er nu den eneste zoo i Danmark, der har gorillaer. Flokken, der bestod af 1 han, 3 hunner og 3 unger, blev ledet af sølvryggen ”Samson” indtil dennes død i juli 2015. Samson blev kendt via DR dokumentarserien ”Bag kulisserne i Zoo”.

Næsehornet Brutalis 
 
Givskud Zoo var også tidligere hjemsted for det berømte næsehorn ”Brutalis”. Brutalis blev født i en zoo (Knowsley Safari Park) i England i 1977, men hans mor ville desværre ikke kendes ved ham. Dyrepasserne besluttede at prøve at håndopfodre ham. Han voksede derfor op uden kontakt til andre næsehorn og da han blev kønsmoden begyndte han at blive aggressiv. Efter at være blevet flyttet rundt mellem flere forskellige zoologiske haver, endte Brutalis i 1990 i Givskud Zoo, hvor han også ødelagde staldinventar og indhegninger for mange penge. Det blev derfor i 1994 besluttet at prøve, at flytte ham til Ongave Naturreservat i Namibia i Afrika, på trods af at han havde levet hele sit liv i zoologiske haver. Brutalis faldt forbavsende godt til i Afrika og fik tilkæmpet sig et godt territorium. I 2000 døde Brutalis i kamp med en anden han om territoriale stridigheder.

Zoo TV 
Givskud Zoo har i juni 2008 startet Zoo TV, hvor man på parkens hjemmeside kan se små film, der fortæller om dyrene og livet i zoologisk have. Filmene er lavet af samme journalist der stod bag "Bag kulisserne i Zoo".

Eksterne kilder/henvisninger 
 Givskud Zoo hjemmeside
 Liste over udvalgte zoologiske haver i Europa

Se også

Noter 

Dyreparker i Danmark
Etableret i 1969
Bygninger, konstruktioner og anlæg i Vejle Kommune
Council areas (Skotland)

Skotlands kommuner er administrative enheder som har overtaget efter de tidligere counties. I dag hedder de council areas efter en reform 1. april 1996.

De skotske kommuners opgaver omfatter bl.a. skoler, brandvæsen, sociale problemer og kultur.

Hver kommune ledes af et byråd (council), som vælges hvert fjerde år. Hidtil er byrådene blevet valgt ved flertalsvalg i enkeltmandskredse, men fra 2007 vil de blive valgt ved forholdstalsvalg.

En stor del af kommunernes indtægter består af overførsler fra den britiske stat, men en del kommer fra kommunalskatten (council tax), som opkræves pr. bolig, ikke pr. person, og dens størrelse afhænger da også af boligens værdi, ikke af beboernes indtægter. I Glasgow ligger den i 2006/2007 på mellem knap 9.000 og knap 26.000 kr. pr. år for fuldt betalende.

Kommuner 

Derudover findes Shetlandsøerne og Orkneyøerne, som ikke er med på kortet.
Duraisamy Simon Lourdusamy

Hans eminence Duraisamy Simon Lourdusamy, som regel kaldt D. Simon Lourdusamy (født 5. februar 1924 i Kallery nær Pondicherry i Tamil Nadu i Indien, død 2. juni 2014) var en af den katolske kirkes kardinaler. Han var ærkebiskop af Pondicherry-Cuddalore 1962–1968 og derefter af Bangalore 1968–1973, og blev så kaldt til Rom hvor han arbejdede i kurien og til slut blev præfekt for Kongregationen for Østkirkerne 1985–1991. Han blev kardinal i 1985.

Eksterne henvisninger 

Fyldige kardinalsbiografier på norsk – katolsk.no 

Kardinaler fra Indien
OECD

Organisation for Economic Co-operation and Development (OECD; , OCDE) er en mellemstatslig økonomisk organisation med 38 medlemslande, der i 1961 blev grundlagt for at stimulere økonomisk udvikling og verdenshandel. Det er et forum af lande, der beskriver dem selv som forpligtede til demokrati og markedsøkonomi, hvilket giver en platform til at sammenligne politiske erfaringer, søge svar på fælles problemer, identificere god praksis og koordinere sine medlemmers nationale og internationale politikker. OECD medlemmer er generelt højindkomstlande med en meget høj Human Development Index (HDI) og bliver anset som værende i-lande. I 2017 udgjorde OECD medlemslandene tilsammen 62,2% af det global nominelle BNP (49,6 billioner US$) og 42,8% af det globale BNP (54,2 billioner Int$) korrigeret for købekraft. OECD er en officiel FN-observatør.

I 1948 opstod OECD som Organisationen for Europæisk Økonomisk Samarbejde (OEØS) (på engelsk: Organisation for European Economic Co-operation (OEEC)), under ledelse af Robert Marjolin fra Frankrig, for at hjælpe med at administrere Marshallhjælpen (der blev afslået af Sovjetunionen og dets satellitstater). Dette ville blive opnået ved at allokere økonomisk støtte fra USA og implementere økonomiske programmer til genopbygning af Europa efter Anden Verdenskrig.

I 1961 blev OEEC blev reformeret til Organisationen for Økonomisk Samarbejde og Udvikling (OECD), og medlemskabet blev udvidet til ikke-europæiske stater. OECDs hovedsæde er ved Château de la Muette i Paris, Frankrig. OECD finansieres med bidrag fra medlemstater til varierende rater og havde i 2019 et samlet budget på 386 millioner euro.

Selvom OECD ikke har beføjelser til at håndhæve dets beslutninger, der yderligere kræver en enstemmig afstemning fra dets medlemmer, anerkendes det som en meget indflydelsesrig udgiver af hovedsageligt økonomiske data gennem publikationer samt årlige evalueringer og rangeringer af medlemslandene.

Medlemmer

Stiftende medlemmer (1961) 
 Belgien
 Canada
 Danmark
 Frankrig
 Grækenland
 Irland
 Island
 Italien
 Luxembourg
 Nederlandene
 Norge
 Portugal
 Schweiz
 Spanien
 Storbritannien
 Sverige
 Tyrkiet
 Vesttyskland
 USA
 Østrig

Lande, som blev medlemmer senere 
Optagelsesåret i parentes
 Australien (1971)
 Chile (2010)
 Colombia (2020)
 Costa Rica (2021)
 Estland (2010)
 Finland (1969)
 Israel (2010)
 Japan (1964)
 Letland (2016)
 Litauen (2018)
 Mexico (1994)
 New Zealand (1973)
 Polen (1996)
 Slovakiet (2000)
 Slovenien (2010)
 Sydkorea (1996)
 Tjekkiet (1995)
 Ungarn (1996)

Malta søgte medlemskab 24. september 2005.

Generalsekretær 
 1948–1955:  Robert Marjolin
 1955–1960:  René Sergent
 1960–1969:  Thorkil Kristensen
 1969–1984:  Emiel van Lennep
 1984–1994:  Jean-Claude Paye
 1994:  Staffan Sohlman
 1994–1996:  Jean-Claude Paye
 1996–2006:  Don Johnston
 2006– :  José Ángel Gurría

Referencer

Eksterne henvisninger 

 OECD
 OECD Members

Internationale organisationer
Etableret i 1961
International økonomi
Tostrup (Aalborg Kommune)

Tostrup er en landsby i det nordlige Himmerland med 66 indbyggere (2008), beliggende 10 km øst for Nibe, 7 km nordvest for Svenstrup og 15 km sydvest for Aalborg. Landsbyen hører til Aalborg Kommune og ligger i Region Nordjylland.

Tostrup hører til Sønderholm Sogn. Sønderholm Kirke ligger i Sønderholm 4 km nordvest for Tostrup. Landsbyen ligger i bunden af en dal, som Hasseris Å løber gennem.

Faciliteter 
Tostrup har forsamlingshuset Tostruphus. Det har heddet Tabor og været missionshus, hvilket også ses af de spidsbuede vinduer i den gamle del af huset. Det lykkedes for en gruppe borgere at erhverve det forfaldne missionshus og samle penge ind til renovering og tilbygning. Huset drives af en forening og kan rumme selskaber på op til 48 personer.

Historie

Tostrup Jættestuer 
1 km nordvest for landsbyen ligger to oldtidshøje tæt på hinanden, begge med jættestuer. Den sydlige mangler dækstenene. Den nordlige har et ovalt kammer med 3 dæksten over 11 bærende sten. Mandshøje sten danner væggene, så man kan stå op i jættestuen, og der kan sagtens være 10-15 personer.

Landsbyen 
Landsbyen Tostrup har rødder tilbage til 1400-tallet. På målebordsbladene ses foruden gårde kun en skole.

Genforeningssten 
Lidt øst for Tostrupvejs bro over åen ligger en natursten ude i vandet, hvor en ung mand i 1920 huggede en inskription til minde om Genforeningen i 1920. Det er den eneste af landets ca. 600 genforeningssten, der ligger i vand.

Jernbanen 
Tostrup fik i 1944 trinbræt på Aalborg-Hvalpsund Jernbane (1899-1969). Det lå ca. 700 meter syd for landsbyen, hvor Tostrup Brovej krydsede banen. Trinbrættet havde hverken perron eller læskur, men kun trinbrætsignal og navneskilt.

Bjergbanestien går forbi Tostrup. Den er en 10 km lang sti på Hvalpsundbanens tracé mellem Svenstrup og Nibe.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Lokaliteter i Aalborg Kommune
Byer og bydele med genforeningssten
Fjeldvåge

Fjeldvågen (Buteo lagopus) er en rovfugl, der ligner musvågen, men ikke yngler i Danmark, hvor den kun forekommer som træk- og vintergæst fra ynglepladserne i Norge og Sverige. Den er udbredt videre østover gennem det nordlige Rusland og Nordamerika. Fjeldvågen regnes som Norges almindeligste rovfugl.

I forårssæsonen kan man se den f.eks. ved de kendte træksteder Skagen, Rørvig og Gilleleje, mens den om efteråret trækker ud ved især Gedser Odde og Dueodde. Som vintergæst færdes Fjeldvågen i åbent landskab, bl.a. ved strandenge. Her kan den ses "muse" som en tårnfalk eller den ses i træer, på pæle eller på jorden, spejdende efter bytte.

Yngletid 

Når rovfuglen er 2-3 år gammel, yngler den første gang. Reden bygges i træer eller på klippehylder. I slutningen af maj, begyndelsen af juni lægger den 3-6 æg som udruges af hunnen i løbet af 31 dage. Ungerne er klar til at forlade reden 34-43 dage efter, men der går et par uger endnu før de er helt selvstændige.

Føde 
Fjeldvågens føde består for det meste af små gnavere, som markmus og lemminger, men den kan også tage lidt større pattedyr og fugle. Om vinteren lever den ofte af ådsler.

Kilder/Eksterne henvisninger 
 DOFs beskrivelse af Fjeldvågen. 
 Good, G. 2008. "Buteo lagopus" (On-line), Animal Diversity Web 
 www.globalraptors.org: Species account: Rough-legged Hawk  Global Raptor Information Network. 2013

Ægte våger
Subarktiske fugle